เงินบาทเปิด 31.73/75 บาท
ธนาคารซีไอเอ็มบีไทย รายงาน เงินบาทเปิด 31.73/75 คาดอ่อนค่าต่อ มองกรอบ 31.70-31.85
11 ก.ค. 2555

ธนาคารซีไอเอ็มบีไทย รายงาน เงินบาทเปิด 31.73/75 คาดอ่อนค่าต่อ มองกรอบ 31.70-31.85 
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 31.73/75 บาท/ดอลลาร์ อ่อนค่าลงจากช่วงเย็นวานนี้ที่ปิดตลาดที่ระดับ 31.65/67 บาท/ดอลลาร์ 
เงินบาทวันนี้ยังมีโอากสอ่อนค่าได้ต่อจากปัจจัยปัญหาเศรษฐกิจในยุโรป นักลงทุนรอดูผลประชุมจากศาลสูงสุดของเยอรมนีว่าจะพิจารณาออกมาตรการให้ความช่วยเหลือทางการเงินแก่สหภาพยุโรปอย่างไร
"นักลงทุนรอดูผลการประชุมของศาลเยอรมันว่าจะอนุมัติความช่วยเหลือให้ยุโรปอย่างไร" นักบริหารเงินระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 79.30/32 เยน/ดอลลาร์ ส่วนเงินยูโรอยู่ที่ระดับ 1.2255/2258 ดอลลาร์/ยูโร
คืนนี้ สหรัฐฯจะมีการรายงานข้อมูลเศรษฐกิจที่สำคัญ เช่น ข้อมูลการค้าระหว่างประเทศเดือนพ.ค., ข้อมูลสต็อกสินค้าภาคค้าส่งเดือนพ.ค., ธนาคารกลางสหรัฐ(เฟด) เปิดเผยรายงานการประชุมของคณะกรรมการกำหนดนโยบายการเงินเมื่อวันที่ 19-20 มิ.ย.
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 31.70-31.85 ดอลลาร์/ยูโร